ಮೋಜಿನ ಜೀವನಕ್ಕಾಗಿ ಸರಗಳ್ಳತನ ಮಾಡುತ್ತಿದ್ದ ಮೂವರ ಸೆರೆ ಚಿತ್ರದುರ್ಗ,ಜೂ.20ಹಿ.ಸ: ಸರಗಳ್ಳತನ ಮಾಡಿ ನಗರದಲ್ಲಿ ಭಯ ಹುಟ್ಟಿಸಿದ್ದ ಮೂವರು ಸರಗಳ್ಳರನ್ನು ಪೋಲಿಸರು ಬಂಧಿಸುವಲ್ಲಿ ಯಶಸ್ವಿಯಾಗಿದ್ದಾರೆ. ಕಳೆದ ಒಂದು ತಿಂಗಳಿನಿಂದ ಸರಗಳ್ಳರನ್ನು ಹಿಡಿಯಲು ಪೋಲಿಸ್ ಇಲಾಖೆ ನಾಲ್ಕು ತಂಡಗಳನ್ನು ರಚಿಸಿತ್ತು. ತನಿಖಾ ತಂಡ, ಗಸ್ತು ತಂಡ ತಾಂತ್ರಿಕ ತಂಡ ಹಾಗೂ ಅಪರಾಧ ತನಿಖೆ ತಂಡ. ಈ ತಂಡಗಳು ಸರಗಳ್ಳರ ಬಗ್ಗೆ ಎಲ್ಲಾ ರೀತಿಯ ಮಾಹಿತಿಯನ್ನು ಕಲೆ ಹಾಕಿಕಕೊಂಡು ಬರುತ್ತಿದ್ದು, ಇದರ ಬಗ್ಗೆ ಚರ್ಚೆ ಮಾಡಿ ಮುಂದೇನು ಮಾಡಬೇಕು ಎಂಬ ಬಗ್ಗೆ ತೀರ್ಮಾನ ಮಾಡಲಾಗುತ್ತಿತ್ತು. ಇದರಂತೆ ನಾಲ್ಕು ತಂಡಗಳಿಂದಲೂ ಸರಿಯಾದ ಮಾಹಿತಿ ಪಡೆದು ಕೊನೆಯಲ್ಲಿ ಒಂದು ತಂಡವಾಗಿ ಒಗ್ಗಟ್ಡಿನಿಂದ ಮೂರು ಜನ ಸರಗಳ್ಳರನ್ನು ಹಿಡಿಯಲಾಗಿದೆ. ಸರಗಳ್ಳರಿಂದ ಸುಮಾರು 200 ಗ್ರಾಂ ಚಿನ್ನವನ್ನು ವಶಪಡಿಸಿಕೊಂಡಿದ್ದಾರೆ. ಮೂವರಲ್ಲಿ ಮೊದಲನೆ ಆರೋಪಿ ಉದಯ್, ಇವನಿಗೆ ಸಹಾಯ ಮಾಡುತ್ತಿದ್ದ ಕೀರ್ತಿ ಮತ್ತು ಉಮೇಶ್ ಇವರೆಲ್ಲರೂ ಚಿತ್ರದುರ್ಗ ತಾಲೂಕಿನ ಮುದ್ದಾಪುರ ಗ್ರಾಮದವರು ಎಂದು ಗುರುತಿಸಲಾಗಿದೆ.ಸರಗಳ್ಳತನಕ್ಕೆ ಇಳಿಯಲು ಕಾರಣ: ಉದಯ್ ಶ್ರೀಮಂತ ಕುಟುಂಬದಲ್ಲಿ ಜನಸಿದ್ದು, ಮೋಜಿನ ಜೀವನ ನಡೆಸುತ್ತಿದ್ದ, ಜೂಜಾಟ ಆಡುತ್ತಿದ್ದ ಜೂಜಾಟ ಆಡಲು ಹಣವಿಲ್ಲದಾಗ ಯೂ ಟ್ಯೂಬ್ ನಲ್ಲಿ ಸರಗಳ್ಳತನ ಮಾಡುವುದನ್ನು ನೋಡಿ ಅದರಿಂದ ಪ್ರೇರೇಪಿತನಾಗಿ ಸರಗಳ್ಳತನ ಮಾಡಲು ಆರಂಭಿಸಿದ್ದ ಮೊದಲಿಗೆ ಯಶ ಕಾಣದ ಇವನು ನಂತರ ಇನ್ನಿಬ್ಬರು ಸ್ನೇಹಿತರನ್ನು ಜೊತೆ ಹಾಕಿಕೊಂಡು ಕಳವು ಮಾಡಲು ಆರಂಭಿಸಿದ್ದ. ಇದಕ್ಕಾಗಿ ಪಲ್ಸರ್ ಬೈಕ್ ನ್ನು ಉಪಯೋಗಿಸುತ್ತಿದ್ದರು. ಇವೆರೆಲ್ಲರೂ ಪಿಯುಸಿವರೆಗೂ ವ್ಯಾಸಾಂಗ ಮಾಡಿದ್ದು ವಿದ್ಯಾವಂತರಾಗಿದ್ದಾರೆ ಎಂದು ಜಿಲ್ಲಾ ಪೋಲಿಸ್ ವರಿಷ್ಠಾಧಿಕಾರಿ ಜಿ. ರಾಧಿಕಾ ಹೇಳಿದ್ದಾರೆ. ಹಿಂದೂಸ್ತಾನ್ ಸಮಾಚಾರ್ಪ್ರಬಿಎಂವೈ